A Bizottság 1563/95/EK rendelete

(1995. június 30.)

Franciaország tengerentúli megyéi (FTM), az Azori-szigetek, valamint Madeira gabonatermékekkel történő ellátására vonatkozó különleges rendelkezések részletes végrehajtási szabályainak megállapításáról és a vonatkozó előzetes ellátási mérleg megállapításáról szóló 388/92/EGK és 1727/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel [1] módosított, az egyes mezőgazdasági termékek tekintetében Franciaország tengerentúli megyéi javára különleges intézkedések bevezetéséről szóló, 1991. december 16-i 3763/91/EGK tanácsi rendeletre [2] és különösen annak 2. cikke (6) bekezdésére,

tekintettel a legutóbb a 3290/94/EK rendelettel módosított, az egyes mezőgazdasági termékekkel kapcsolatban az Azori-szigetekre és Madeirára vonatkozó különleges intézkedésekről szóló, 1992. június 15-i 1600/92/EGK tanácsi rendeletre [3] és különösen annak 10. cikkére,

tekintettel a legutóbb Ausztria, Finnország és Svédország csatlakozási okmánya és a 3290/94/EK rendelet által módosított, a gabonapiac közös szervezéséről szóló, 1992. június 30-i 1766/92/EGK tanácsi rendeletre [4] és különösen annak 10. cikke (4) bekezdésére,

mivel az Uruguayi Forduló mezőgazdasági megállapodása a behozatalra vonatkozó rendelkezések lényeges módosítását kívánja meg; mivel ezért a legutóbb a 3101/94/EK rendelettel [5] módosított 388/92/EGK bizottsági rendeletet [6], valamint a legutóbb a 2426/94/EK rendelettel [7] módosított 1727/92/EGK bizottsági rendeletet [8] ennek megfelelően át kell dolgozni;

mivel az 1727/92/EGK rendelet által az Azori-szigetekre és Madeirára a gabonatermékekre vonatkozóan megállapított előzetes ellátási mérleg megengedi az egyes termékekre megállapított mennyiségek főösszegen belüli megváltoztatását; mivel az Azori-szigetek szükségleteinek kielégítése érdekében szükségessé vált az előzetes ellátási mérleg módosítása; mivel, válaszul a portugál hatóságok kérésére és az egyszerűsítés igénye miatt, az engedélyekre és bizonyítványokra vonatkozó kérelmek benyújtásának határidőit össze kell hangolni;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 388/92/EGK rendelet szövege a következőképpen módosul:

1. Az 1. cikk (1) bekezdése helyébe a következő rendelkezés lép:

"(1) [az angol változatot nem érinti]";

2. A 6. cikk helyébe a következő rendelkezés lép:

"6. cikk

A szállításra vonatkozó támogatást ki kell igazítani:

a) a mellékletben felsorolt valamennyi gabonatermék esetén, kivéve a kukoricát, a cirokmagot, a malátát és a közönséges búzát, az adott gazdasági év augusztustól májusig terjedő időszakára, a szóban forgó gabona adott gazdasági évre rögzített intervenciós árára alkalmazandó havi növekmény és a támogatási igazolás kérelmezésének hónapja és az egyes mennyiségek igazolással szembeni elszámolásának hónapja között eltelt hónapok számának szorzatával. Az első kiigazításra az igazolás iránti kérelem benyújtásának napját követő naptári hónap első napján kerül sor;

b) a kukorica és a cirokmag esetében, az egyik gazdasági év novemberétől a következő gazdasági év augusztusáig terjedő időszakra, a szóban forgó gabona előző gazdasági évre rögzített intervenciós árára alkalmazandó havi növekmény és a támogatási igazolás kérelmezésének hónapja és az egyes mennyiségek igazolással szembeni elszámolásának hónapja között eltelt hónapok számának szorzatával. Az első kiigazításra az igazolásra vonatkozó kérelem benyújtásának napját követő naptári hónap első napján kerül sor;

c) a maláta és a durumbúza esetében az adott gazdasági év augusztustól májusig terjedő időszakára, az adott gazdasági évre rögzített intervenciós árra alkalmazandó havi növekmény és egyfelől a támogatási igazolás iránti kérelem hónapja és az egyes mennyiségek igazolással szembeni elszámolásának hónapja között eltelt hónapok számának, másfelől a malátára vonatkozó 1,3 és a durumbúzára vonatkozó 1,5 feldolgozási együttható szorzatával. Az első kiigazításra az igazolás iránti kérelem benyújtásának napját követő naptári hónap első napján kerül sor;

d) a kukorica és a cirokmag kivételével az összes többi termék esetében, ahol a támogatási igazolás érvényességi ideje a következő gazdasági évre átnyúlik, és az igazolással szemben az új gazdasági évben elszámolt valamennyi szállítás esetében a következőképpen: a támogatást csökkenteni kell az előző és az új gazdasági év havi növekményeket nem tartalmazó intervenciós árai különbözetével egyenlő összeggel és az új gazdasági év havi növekménye és az augusztustól az igazolás iránti kérelem benyújtásáig eltelt hónapok száma (beleszámítva augusztust is) szorzatával egyenlő összeggel;

e) a kukorica és a cirokmag esetében, ahol a támogatási igazolás érvényességi ideje átnyúlik szeptember végén túlra, az igazolással szemben november 1-jét követően elszámolt valamennyi szállítás esetében a következőképpen: a támogatást csökkenteni kell az előző és az új gazdasági év havi növekményeket nem tartalmazó intervenciós árai különbözetével egyenlő összeggel és a folyó gazdasági év havi növekménye és a novembertől az igazolás iránti kérelem benyújtásáig eltelt hónapok száma (beleszámítva novembert is) szorzatával egyenlő összeggel.

Azonban a d) és e) pontokban előírt kiigazításokat nem kell alkalmazni, amennyiben a piaci szereplő a rendeltetési hely régiójának illetékes hatósága felé kielégítő módon igazolja, hogy:

- a támogatási igazolással szemben történő elszámolásra benyújtott kukoricán és cirokmagon kívüli termékek szállítmányait július 1. előtt útnak indították, és

- a kukorica és a cirokmag esetében, a támogatási igazolással szemben történő elszámolásra benyújtott termékek szállítmányait október 1. előtt útnak indították.

Igazolás a fuvarlevél vagy egyéb megfelelő biztosítékot nyújtó és a feladáskor megfelelően kiállított szállítási okmány."

2. cikk

Az 1727/92/EGK rendelet a következőképpen módosul:

1. Az 1. cikk (1) bekezdése helyébe a következő rendelkezés lép:

"(1) [az angol változatot nem érinti]";

2. A 4. cikk (1) bekezdése helyébe a következő rendelkezés lép:

"(1) Az engedélyek és az igazolások iránti kérelmeket minden hónap első öt munkanapján kell az illetékes hatósághoz benyújtani. Az engedélyre vagy igazolásra vonatkozó kérelmek csak akkor fogadhatók el, ha:

a) nem haladják meg a benyújtásuk idején rendelkezésre álló maximális mennyiséget;

b) az engedély és az igazolás iránti kérelmek benyújtására megállapított határidő lejárta előtt igazolják, hogy az érintett fél tonnánként 23 ECU biztosítékot letétbe helyezett.";

3. A 6. cikk helyébe a következő rendelkezés lép:

"6. cikk

A szállításra vonatkozó támogatást ki kell igazítani:

a) a mellékletben felsorolt valamennyi gabonatermék esetében, kivéve a kukoricát, a cirokmagot, a malátát és a közönséges búzát, az adott gazdasági év augusztustól májusig terjedő időszakára, a szóban forgó gabona adott gazdasági évre rögzített intervenciós árára alkalmazandó havi növekmény és a támogatási igazolás kérelmezésének hónapja és az egyes mennyiségek igazolással szembeni elszámolásának hónapja között eltelt hónapok számának szorzatával. Az első kiigazításra az igazolás iránti kérelem benyújtásának napját követő naptári hónap első napján kerül sor;

b) a kukorica és a cirokmag esetében az egyik gazdasági év novemberétől a következő gazdasági év augusztusáig terjedő időszakra, a szóban forgó gabona előző gazdasági évre rögzített intervenciós árára alkalmazandó havi növekmény és a támogatási igazolás kérelmezésének hónapja és az egyes mennyiségek igazolással szembeni elszámolásának hónapja között eltelt hónapok számának szorzatával. Az első kiigazításra az igazolás iránti kérelem benyújtásának napját követő naptári hónap első napján kerül sor;

c) a maláta és a durumbúza esetében az adott gazdasági év augusztusától májusáig terjedő időszakára, az adott gazdasági évre rögzített intervenciós árra alkalmazandó havi növekmény és egyfelől a támogatási igazolás kérelmezésének hónapja és az egyes mennyiségek igazolással szembeni elszámolásának hónapja között eltelt hónapok számának, másfelől a malátára vonatkozó 1,3 és a durumbúzára vonatkozó 1,5 feldolgozási együttható szorzatával. Az első kiigazításra az igazolás iránti kérelem benyújtásának napját követő naptári hónap első napján kerül sor;

d) a kukorica és a cirokmag kivételével az összes többi termék esetében, ahol a támogatási igazolás érvényességi ideje a következő gazdasági évre átnyúlik, és az igazolással szemben az új gazdasági évben elszámolt valamennyi szállítás esetében a következőképpen: a támogatást csökkenteni kell az előző és az új gazdasági év havi növekményeket nem tartalmazó intervenciós árai különbözetével egyenlő összeggel és az új gazdasági év havi növekménye és az augusztustól az igazolás iránti kérelem benyújtásáig eltelt hónapok száma (beleszámítva augusztust is) szorzatával egyenlő összeggel;

e) a kukorica és a cirokmag esetében, ahol a támogatási igazolás érvényességi ideje átnyúlik szeptember végén túlra, az igazolással szemben november 1-jét követően elszámolt valamennyi szállítás esetében a következőképpen: a támogatást csökkenteni kell az előző és az új gazdasági év havi növekményeket nem tartalmazó intervenciós árai különbözetével egyenlő összeggel és a folyó gazdasági év havi növekménye és a novembertől az igazolás iránti kérelem benyújtásáig eltelt hónapok száma (beleszámítva novembert is) szorzatával egyenlő összeggel.

Azonban a d) és e) pontokban foglalt kiigazításokat nem kell alkalmazni, amennyiben a piaci szereplő a rendeltetési hely régiójának illetékes hatósága felé kielégítő módon igazolja, hogy:

- a támogatási igazolással szemben történő elszámolásra benyújtott kukoricán és cirokmagon kívüli termékek szállítmányait július 1. előtt útnak indították, és

- a kukorica és a cirokmag esetében, a támogatási igazolással szemben történő elszámolásra benyújtott termékek szállítmányait október 1. előtt útnak indították.

Igazolás a fuvarlevél vagy egyéb, megfelelő biztosítékot nyújtó és a feladáskor megfelelően kiállított szállítási okmány."

4. A melléklet helyébe e rendelet melléklete lép.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Az 1. cikk 1. és 2. pontját és a 2. cikk 1. és 3. pontját azonban 1995. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. június 30-án.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 356., 1991.12.24., 1. o.

[3] HL L 173., 1992.6.27., 1. o.

[4] HL L 181., 1992.7.1., 21. o.

[5] HL L 328., 1994.12.20., 16. o.

[6] HL L 43., 1992.2.19., 16. o.

[7] HL L 259., 1994.10.7., 4. o.

[8] HL L 179., 1992.7.1., 101. o.

--------------------------------------------------

MELLÉKLET

MELLÉKLET

Az Azori-szigetek és Madeira 1994/95. gazdasági évre vonatkozó gabonaellátási mérlege

(tonna) |

Termék | Azori-szigetek | Madeira |

Közönséges kenyérbúza | 34000 | 23000 |

Takarmánybúza | 500 | 2000 |

Árpa | 36000 | 7000 |

Durumbúza | 500 | 7000 |

Kukorica | 78000 | 35000 |

Maláta | 1000 | 2200 |

Összesen | 150000 | 76200 |

--------------------------------------------------